Pixeline

Pixeline er en dansk børne-computerspil som er primært rettet mod børn i alderen 4-12 år, udviklet af Studio 1-2 og udgivet af KREA Medie A/S. Spillenes formål er at få børn til at indgå i en del minispil der handler om at lære igennem basale skoleaktiviteter, f.eks. læsning og matematik. Pixeline figuren fik sin første optræden i det første computerspil: Pixeline: - Syng, leg og lær som blev udgivet den 12. august 1994 da Pixeline-figuren blev lanceret. Spillet var produceret af Studio 1-2 i Herning. Pixeline var et koncept udviklet af Steen Gyldendal. For tilrettelæggelsen stod Rune Lünell. Figuren Pixeline var tegnet af Lars Roersen Nielsen og bag programmeringen stod Casper Bach Andersen. Titelmusikken på den første Pixeline, blev fremført af den fynske folk-duo Lasse og Mathilde. I 1996 udkom den andet Pixeline-spil og her leverede Maria Bramsen stemmen til titelsangen - arrangeret af Simon West. De øvrige medvirkende på indspilningen var Lars Danielsson - bas, Søren Frost - trommer, Steffen Qwist - guitar og Poul Halberg - guitar.

Serien består af i alt 16 klassiske hovedtitler som fra 1994 til 2010 blev udgivet nærmest årligt på PC, med undtagelsen af Pixeline - og Drømmespejlet som udkom i 2008 på Nintendo DS. Disse spil følger Pixeline og hendes eventyr igennem forskellige scenarier og temaer, fra skov til sommerferie til det vilde vesten og junglen, som kan udforskes igennem en række minispil, ofte med optræden af Lillebror figuren, som er Pixelines lillebror, og kæledyrs fuglen Pip.

Udviklingen af Pixeline spillene blev først fortaget af Studio 1-2 men blev så købt op af KREA Medie A/S til at skabe KreaGAMES i 2005, som stod for udviklingen af seriens spil i kort tid indtil Pixeline blev solgt til det nordiske firma Egmont Kids Media i 2012. Pixeline - Stjernehotellet er det eneste reelle spil i serien som er udviklet af EKM som udkom på mobil, men senere blev det taget ned, med over 1,2 millioner downloads på iTunes og Google Play. I stedet blev der udviklet et nyt spil, Silkes mobil, til den nye generation på Apples App Store som omhandler Pixelines lillesøster, Silke.

Hovedserien

PC 
 Pixeline: - Syng, leg og lær (1994)
 Pixeline: og - hulen I træet (1996)
 Pixeline: på bedstemors loft (1997)
 Pixeline: - og huset i eventyrskoven (1998)
 Pixeline: i sommerhuset (1999)
 Pixeline: for fulde sejl (2000)
 Pixeline: fuld af fis og ballade (2001)
 Pixeline: Kong Gulerod (2002)
 Pixeline: I det vilde Westen (2003)
 Pixeline: Hotel Skrottenborg (2004)
KreaGAMES overtog udviklingsprocessen i 2005.
 Pixeline: Stjernestøv (2005)
 Pixeline: i Pixieland (2006)
 Pixeline: Magi i Pixieland (2007)
 Pixeline: Drager over Pixieland (2008)
 Pixeline: Jungleskatten (2010)

Nintendo DS 
 Pixeline - og Drømmespejlet (2008)
 Pixeline: Jungleskatten
 Pixeline: Kaos i Kommakøbing

IOS/Android 

 Pixeline - Stjernehotellet (2012)

Pixeline Skolehjælp 
 Pixeline Skolehjælp: Dansk – Pixeline får det sidste ord (2005)
 Pixeline Skolehjælp: Matematik – Pixeline regner den ud (2005)
 Pixeline Skolehjælp: Naturfag – Lær om dyr og planter (2005)
 Pixeline Skolehjælp: Engelsk – My name is Pixeline (2005)
 Pixeline Skolehjælp: Dansk 2 – Pixeline i bogstavjunglen (2006)
 Pixeline Skolehjælp: Matematik 2 – Pixelines regneræs (2006)
 Pixeline Skolehjælp: Engelsk 2 – Pixeline goes to London (2006)
 Pixeline Skolehjælp: Trafiksikker – Pixelines skolevej (2006)
 Pixeline Skolehjælp: Lær at Læse – Det magiske bibliotek (2007)
 Pixeline Skolehjælp: Lær om Dyr – Dyrequizzen (2007)
 Pixeline Skolehjælp: Lær om Geografi – Danmark på spil (2007)
 Pixeline Skolehjælp: Lær om Kroppen – Rejsen til kroppens indre (2007)
 Pixeline Skolehjælp: Lær om Førstehjælp – Det lille bjørnehospital (2008)
 Pixeline Skolehjælp: Lær om Klima & Vejr – Vejr og vind med samme sind (2008)
 Pixeline Skolehjælp: Lær om Regning – Talmesterens labyrint (2008)
 Pixeline Skolehjælp: Lær om Vikingerne – Kongekampen (2008)
 Pixeline Skolehjælp: Sikker på Cykel – Byens bedste bud (2009)
 Pixeline Skolehjælp: Lær at Stave – Stavning eller kaos (2009)
 Pixeline Skolehjælp: Dinosaurer – De frygtelige øgler (2009)
 Pixeline Skolehjælp: Learning English – Money or nothing (2009)

Nintendo DS 
 Pixeline Skolehjælp: Dansk – Kaos i Kommakøbing (2009)
 Pixeline Skolehjælp: Matematik – Tåger over Talstrup (2009)
 Pixeline Skolehjælp: Engelsk - Goes to London (2009)

Spinoffs

Lillebror 
 Pixelines lillebror (2000) 
 Pixelines lillebror: Buler i bolledejen (2001)

Silke 
Silke er Pixelines lillesøster-serien
 Silke, Pixelines Lillesøster: Syng, Leg Og Lær (2007)
 Silke, Pixelines Lillesøster: Hønsefødder og Gulerødder (2008)
 Silke, Pixelines Lillesøster: Mæh, siger det lille monster (2009)
 Silke, Pixelines Lillesøster: Der bor en bager (2009)
 Silke, Pixelines Lillesøster: Kan du klokken? (2011)
 Silke, Pixelines Lillesøster: Kan du alfabetet? (2011)

Pixelineland 
Den 5. april 2014 åbnede Pixelineland i oplevelsesparken Universe på Als nær Sønderborg.
Parken er en 2500 m2 stor interaktiv by som indeholder figurer fra Pixeline universet og hvor børn og voksne kan spille Pixeline spil i butiksvinduerne, få et kram af Pixeline eller lege på legepladsen og spise deres medbragt mad i parkområdet.

Eksterne henvisninger 
Pixeline-serien på Play:Right

Referencer 

 
Computerspilserier